**Կազմված է 18.10. 2022 Թ.**

**ՀԱՍՏԱՏՎԱԾ Է Տպագրված է ընդամենը 2 օրինակ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԻՆԱԿ ——**

**ԱՐՄԱՎԻՐԻ ՄԱՐԶԻ Գ Ր Ա Ն Ց Վ Ա Ծ Է**

**ՓԱՐԱՔԱՐ ՀԱՄԱՅՆՔԻ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԱՎԱԳԱՆՈՒ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ**

**18 ՀՈԿՏԵՄԲԵՐԻ 2022 ԹՎԱԿԱՆԻ ՌԵԳԻՍՏՐԻ ԿՈՂՄԻՑ**

**ԹԻՎ 67-Ա ՈՐՈՇՄԱՄԲ ———- ——————— 2022 թ.**

**ՀԱՄԱՅՆՔԻ ՂԵԿԱՎԱՐ գրանցման համարը՝ —————**

**———————————————— ՀՎՀՀ ՝ ———————**

**ԴԱՎԻԹ ՄԻՆԱՍՅԱՆ**

**Աշխատակից՝**

**————————————**

**«Հայաստանի Հանրապետության Արմավիրի մարզի ՓԱՐԱՔԱր համայնքի ՄԱՐԶԱԴՊՐՈՑ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ԿԱՆՈՆԱԴՐՈՒԹՅՈՒՆ**

**2022 թվական**

**Հավելված**

**Փարաքար համայնքի ավագանու**

**2022 թվականի հոկտեմբերի 18 -ի**

**թիվ 67- Ա որոշման**

**«Հայաստանի Հանրապետության Արմավիրի մարզի ՓԱՐԱՔԱր համայնքի ՄԱՐԶԱԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. «Հայաստանի Հանրապետության Արմավիրի մարզի Փարաքար համայնքի մարզադպրոց» համայնքային ոչ առևտրային կազմակերպությունը (այսուհետ՝ Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող համայնքային ոչ առևտրային կազմակերպություն է, որը ստեղծվել է Հայաստանի Հանրապետության Արմավիրի մարզի Փարաքար համայնքի ավագանու 2022 թվականի սեպտեմբերի 14 -ի թիվ 68-Ա որոշմամբ:

2. Կազմակերպությունն իր գործունեության ընթացքում ղեկավարվում է Հայաստանի Հանրապետության քաղաքացիական օրենսգրքով, «Պետական ոչ առևտրային կազմակերպությունների մասին» Հայաստանի Հանրապետության օրենքով, Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրերով, համայնքի ղեկավարի և ավագանու որոշումներով, սույն կանոնադրությամբ:

3. Կազմակերպության գտնվելու վայրն է՝ Հայաստանի Հանրապետություն, Արմավիրի մարզ, Փարաքար համայնք, գյուղ Փարաքար, Այգեստան 31:

4. Կազմակերպությունը որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

5. Կազմակերպությունն ունի Հայաստանի Հանրապետության զինանշանի պատկերով և իր անվանմամբ կլոր կնիք, կարող է ունենալ իր անվամբ ձևաթղթեր, խորհրդանիշ, այլ անհատականացման միջոցներ:

6. Կազմակերպությունն ունի ինքնուրույն հաշվեկշիռ և բանկային հաշիվ։

7. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

8. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

9. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

10. Կազմակերպության անվանումն է՝

1) հայերեն լրիվ` «Հայաստանի Հանրապետության Արմավիրի մարզի Փարաքար համայնքի մարզադպրոց» համայնքային ոչ առևտրային կազմակերպություն.

2) հայերեն կրճատ` «Հայաստանի Հանրապետության Արմավիրի մարզի Փարաքար համայնքի մարզադպրոց» ՀՈԱԿ:

1. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ՆՊԱՏԱԿՆ ՈՒ ԽՆԴԻՐՆԵՐԸ

11․ Կազմակերպության նպատակն ու խնդիրներն են`

1) ֆիզիկական կուլտուրայի և սպորտի միջոցով մարզիկների առողջության պահպանումն ու ամրապնդումը․

2) հայրենիքի պաշտպանությանը պատրաստ երիտասարդության ֆիզիկական պատրաստականության ապահովումը․

3) ընտրված մարզաձևում մարզիկների սպորտային ընդունակությունների կատարելագործումը․

4) ՀՀ ազգային հավաքական թիմերի համար հերթափոխի պատրաստումը․

5) հանրակրթական դպրոցների հետ սերտ կապի հաստատումը և ֆիզկուլտուրայի արտադասարանական աշխատանքների, ֆիզկուլտուրային-առողջարարական միջոցառումների կազմակերպմանն օժանդակելը:

III. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ԿԱԶՄԱԿԵՐՊՈՒՄԸ

12. Կազմակերպության գործունեության առարկան համապատասխան ուսումնական ծրագրերի պահանջների իրականացումն է:

13. Կազմակերպությունում գործում են սկզբնական պատրաստականության, ուսումնամարզական, սպորտային կատարելագործման խմբեր:

14. Կազմակերպության աշխատանքի հիմնական ցուցանիշ է համարվում`

1) մարզիկների խմբի կայունության պահպանումը․

2) վարպետ թիմերի և ազգային հավաքական թիմերի համալրումը․

3) աշխարհի, Եվրոպայի, օլիմպիական խաղերի մասնակից մարզիկների պատրաստումը:

15. Կազմակերպության ուսումնական տարին սկսվում է սեպտեմբերի 1-ից, գործում է ամբողջ

տարվա ընթացքում, սահմանվում է 6-օրյա ուսումնական շաբաթ՝ ըստ ուսումնական պլանի:

16. Կազմակերպության ուսումնամարզական գործընթացը կառուցվում է առանձին մարզձևերի ուսումնական ծրագրերի պահանջների հիման վրա, իսկ ուսումնական խմբերում ընդգրկվածների քանակը, ուսումնական աշխատանքների կանոնակարգը սահմանվում են համաձայն սույն կանոնադրության:

17. Կազմակերպության ուսումնամարզական գործընթացի հիմնական ձևերն են` խմբակային ուսումնամարզական և խմբակային տեսական պարապմունքները, աշխատանքը անհատական պլանով, բժշկավերականգնիչ միջոցառումները, մասնակցությունը մրցույթներին, հավաքներին մարզական-առողջարարական ճամբարներում:

18. Կազմակերպությունը կազմակերպում է ուսումնամարզական հավաքներ`

1) հանրապետական մրցումներին նախապատրաստվելու համար․

2) միաջազգային մրցումներին նախապատրաստվելու համար․

3) ընդհանուր և հատուկ ֆիզիկական պատրաստականության նպատակով:

19. Կազմակերպությունը հարկերը, տուրքերը և պարտադիր այլ վճարները վճարում է շահույթ ստանալու նպատակ չհետապնդող կազմակերպությունների համար նախատեսված կարգով և չափով:

20. Կազմակերպությունն իրավունք ունի օրենքով սահմանված կարգով միջազգային կապեր հաստատել արտերկրյա մարզական կազմակերպությունների հետ, համատեղ միջոցառումներ, համաձայնագրեր կնքել մարզչական աշխատանքների և մարզիկների փոխանակման վերաբերյալ:

21. Կազմակերպությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

1) լրացուցիչ մանկավարժական, ֆիզկուլտուրային-առողջարարական ծրագրերի իրականացում,

2) ճամբարների կազմակերպում:

1. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ

22**.** Կազմակերպության կառավարումն իրականացնում են համայնքի ղեկավարը և գործադիր մարմինը՝ Կազմակերպության տնօրենը (այսուհետ՝ տնօրեն):

23. Կազմակերպության հիմնադիրը և համայնքի ղեկավարն ունեն կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի:

24. Կազմակերպության Հիմնադրի բացառիկ լիազորություններն են՝

1) օրենքով սահմանված կարգով կազմակերպության հինմադրումը, վերակազմակերպումն ու լուծարումը.

2) Կազմակերպության գործունեության առարկայի և նպատակների, այդ թվում նրա կողմից իրականացվող ձեռնարկատիրական գործունեության տեսակների սահմանումը.

3) հաստատում է կազմակերպությանը սեփականության իրավունքով հանձնվող և (կամ) ամրակցվող համայնքին պատկանող գույքի ցանկը.

4) Կազմակերպության կանոնադրության հաստատումը և դրանում փոփոխությունների կատարումը.

5) Կազմակերպության կառավարման համակարգի սահմանումը.

6) Կազմակերպության լուծարման հանձնաժողովի ստեղծումը և լուծարման հաշվեկշռի հաստատումը.

7) Հայաստանի Հնարապետության օրենսդրությամբ, սույն կանոնադրությամբ նախատեսված այլ հարցերի լուծումը:

25. Համայնքի ղեկավարն իրականացնում է Կազմակերպության ընդհանուր կառավարումը, ապահովում է կազմակերպության բնականոն գործունեությունը և պատասխանատվություն է կրում դրա չկատարման կամ ոչ պատշաճ կատարման համար.

26. Համայնքի ղեկավարը՝

1) օրենքով սահմանված կարգով պաշտոնի է նշանակում և պաշտոնից ազատում է կազմակերպության տնօրենին, սույն կանոնադրությամբ սահմանված կարգով իրականացնում է կազմակերպության կառավարման մարմինների ձևավորումը, նրանց լիազորությունների վաղաժամկետ դադարեցումը․

2) հաստատում է կազմակերպության տարեկան ծախսերի նախահաշիվը, տարեկան հաշվետվություններն ու տարեկան հաշվեկշիռը.

3) իրականացնում է կազմակերպության գործունեության վերահսկողությունը.

4) կասեցնում է կամ ուժը կորցրած է ճանաչում կազմակերպության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

5) լսում է կազմակերպության գործունեության մասին հաշվետվությունները, քննում է դրա գործունեության վերստուգման արդյունքները.

6) որոշում է ընդունում կազմակերպության ֆինանսական միջոցների օգտագործման վերաբերյալ.

7) վերահսկողություն է իրականացնում կազմակերպությանն ամրակցված համայնքային սեփականության օգտագործման և պահպանության նկատմամբ.

8) վերահսկողություն է իրականացնում կազմակերպության սեփականության պահպանության նկատմամբ․

9) համայնքի ավագանու որոշմամբ՝ համաձայնություն է տալիս գույքի օտարման, անհատույց օգտագործման կամ վարձակալության հանձնման համար.

10) իրականացնում է օրենքով սահմանված այլ գործառույթներ:

27. Կազմակերպության ընթացիկ գործունեության ղեկավարումն իրականացնում է տնօրենը, ով Հայաստանի Հանրապետության գործունակ չափահաս քաղաքացի է և ունի բարձրագույն ֆիզկուլտուրային կամ մանկավարժական կրթություն, ում օրենքով սահմանված կարգով նշանակում և ազատում է համայնքի ղեկավարը:

28. Կազմակերպության տնօրենի հետ կնքվում է պայմանագիր: Պայմանագրով սահմանվում են կազմակերպության տնօրենի իրավունքները, պարտականությունները, պատասխանատվությունը, նրա աշխատանքի վարձատրման պայմանները, պայմանագրի դադարման՝ ՀՀ աշխատանքային օրենսգրքով նախատեսված բոլոր հիմքերը և այլ դրույթներ, որոնք պայմանավորվող կողմերը անհրաժեշտ կգտնեն: Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին.

29. Կազմակերպության տնօրենն օրենքով, հիմնադրի որոշումներով, սույն կանոնադրությամբ իրեն վերապահված լիազորության սահմաններում ղեկավարում է կազմակերպության գործունեությունը և կրում է պատասխանատվություն օրենքների, իրավական այլ ակտերի, հիմնադրի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

30. Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք` բացի գիտական, մանկավարժական և ստեղծագործական աշխատանքից:

31. Կազմակերպության տնօրենը լրիվ գույքային պատասխանատվություն է կրում իր մեղքով կազմակերպությանը և (կամ) պետությանը պատճառված վնասի համար:   
Նրա լիազորությունների դադարեցումը հիմք չէ պատճառած վնասը հատուցելու, պարտականությունները չկատարելու համար:

32. Կազմակերպության տնօրենը՝

1) առանց լիազորագրի հանդես է գալիս կազմակերպության անունից, ներկայացնում է նրա շահերը և կնքում գործարքներ․

2) Հայաստանի Հանրապետության օրենսդրությամբ, հիմնադրի որոշումներով և սույն կանոնադրությամբ սահմանած կարգով տնօրինում է կազմակերպության գույքը, այդ թվում՝ ֆինանսական միջոցները.

3) տալիս է կազմակերպության անունից հանդես գալու լիազորագրեր, այդ թվում՝ վերալիազորման իրավունքով.

4) աշխատանքի է նշանակում և աշխատանքից ազատում կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

5) բանկերում բացում է հաշվարկային հաշիվներ.

6) կատարում է աշխատանքի բաշխում, սահմանում է կազմակերպության կառուցվածքային ստորաբաժանումների իրավասությունը.

7) սահմանված կարգով հիմնադրին է ներկայացնում կազմակերպության տարեկան ծախսերի նախահաշիվը.

8) հաստատում է ձեռնարկատիրական գործունեության եկամուտների և ծախսերի նախահաշիվը.

9) օրենքով և սույն կանոնադրությամբ սահմանված կարգով իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.

10) վերահսկողություն է իրականացնում կազմակերպության աշխատակիցների կողմից իրենց աշխատանքային պարտականությունների կատարման նկատմամբ, ապահում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պայմանները․

11) ստորագրում է ֆինանսական փաստաթղթեր.

12) հիմնադրի հաստատմանն է ներկայացնում կազմակերպության կառուցվածքը աշխատողների թիվը, հաստատում է կազմակերպության ընդհանուր և առանձին կառուցվածքային ստորաբաժանումների կանոնակարգերը, ներքին կարգապահական և այլ կանոններ.

13) հիմնադրի համաձայնությամբ սահմանում է մրցանակներ, պարգևատրում մրցույթներում, փառատոններում և ցուցահանդեսներում հաղթած ու մրցանակային տեղեր գրաված արվեստագետներին, երաժիշտներին, դպրոցի սաներին, գեղարվեստական համույթների մասնակից անդամներին, նրանց ղեկավարներին ու ուսուցինչներին.

14) իրականացնում է Հայաստանի Հանրապետության օրենսդրությանը չհակասող այլ լիազորություններ.

15) Տնօրենի բացակայության դեպքում, համայնքի ղեկավարի գրավոր որոշման (հրամանի)

համաձայն, տնօրենի լիազորություններն իրականացնում է այլ անձ:

33. Կազմակերպության մարզչական կազմը, որպես կանոն, համալրվում է ֆիզկուլտուրային կրթություն ունեցող մասնագետների թվից:

34․ Մարզիչն իրականացնում է`

1) մարզական վարպետության հետագա բարձրացման համար մարզիկների թվից հեռանկարային երեխաների ընտրությունը,

2) ուսումնասպորտային գործընթացի կազմակերպում, համաձայն ուսումնական ծրագրի,

3) պարապմունքների հաճախումների հաշվառում:

35․ Մարզիչը պատասխանատվություն է կրում մարզական գործընթացի անվտանգության ապահովման, մարզիկների կողմից տարատեսակ խթանիչների ընդունման դեպքերի բացառման համար և այլն:

36․ Կազմակերպության մարզիկների բժշկական սպասարկումն իրականացվում է բուժքրոջ միջոցով:

**IV. ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅՈՒՆԸ, ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱԿԱՆ ԳՈՐԾՈՒՆԵՈՒԹՅՈՒՆԸ**

37. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված ու ձեռք բերված գույքից: Կազմակերպության գույքի ձևավորման աղբյուր կարող են հանդիսանալ նաև Հայաստանի Հանրապետության և օտարերկրյա պետությունների իրավաբանական և ֆիզիկական անձանց կատարած ներդրումները, այդ թվում բարեգործական, հովանավորչական, նպատակային նվիրատվություններն ու հատկացումները:

38. Կազմակերպությունն իրավունք ունի օրենքին, հիմնադրի որոշումներին և (կամ) սույն կանոնադրությանը համապատասխան՝ իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

39. Կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ կազմակերպության լուծարումից հետո մնացած գույքի:

40. Կազմակերպության սեփականության պահպանման հոգսը կրում է կազմակերպությունը:

41. Կազմակերպության սեփականության վրա կարող է բռնագանձում տարածվել միայն դատական կարգով:

42. Կազմակերպության ֆինանսական հաշվետվությունների արժանահավատությունը ենթակա է վերստուգման (աուդիտի):

43. Հիմնադրի որոշմամբ կազմակերպությանն անժամկետ ու անհատույց օգտագործման իրավունքով ամրակցվում է ցանկացած գույք:

44. Հիմնադիրն իրավունք ունի հետ վերցնելու իր կողմից կազմակերպությանն ամրակցված գույքը:

45. Կազմակերպությունն իրավունք չունի ամրակցված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման: Կազմակերպությունն իրավունք չունի իրեն ամրակցված գույքը հանձնելու վարձակալության, բացառությամբ հիմնադրի՝ ավագանու որոշմամբ սահմանված դեպքերի։ Ամրակցված գույքի օգտագործումից և /կամ/ վարձակալությունից գոյացած վճարները սահմանված կարգով ուղղվում են համայնքի բյուջե։ Կազմակերպությանն ամրակցված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են։

46. Կազմակերպությունն իրավունք ունի իրեն ամրակցված գույքը հանձնել վարձակալության, եթե դա արգելված չէ հիմնադրի որոշմամբ: Ամրակցված գույքի օգտագործման արդյունքում ստացված եկամուտները կազմակերպության սեփականությունն են:

47. Հիմնադրի կողմից կազմակերպությանն ամրակցված անշարժ գույքի կամ պետական պարտադիր գրանցման ենթակա գույքի նկատմամբ կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:

48. Հիմնադիրն իրավունք ունի ստուգելու կազմակերպությանը հանձնված նյութական արժեքների առկայությունը և ամբողջականությունը:

49․ Կազմակերպության լուծարման դեպքում նրա գույքի օգտագործումն ու տնօրինումն իրականացվում է օրենքով սահմանված կարգով։

50․ Կազմակերպությունը ՀՀ օրենսդրությամբ սահմանված կարգով տնօրինում է իր ֆինանսական միջոցները։

51․ Կազմակերպությունը ֆինանսավորվում է հիմնադրի կողմից։ Կազմակերպության ֆինանսական միջոցները գոյանում են համայնքի բյուջեի միջոցներից և ՀՀ օրենսդրությամբ չարգելված լրացուցիչ աղբյուրներից։

52․ Կազմակերպության ֆինանսավորման լրացուցիչ աղբյուրներն են․

1) հիմնադրի կողմից թույլատրված ձեռնարկատիրական գործունեության իրականացումից գոյացած միջոցները․

2) բարեգործական, նպատակային ներդրումները, ՀՀ և օտարերկրյա կազմակերպությունների ու քաղաքացիների նվիրատվությունները։

3) ՀՀ օրենսդրությամբ չարգելված և կազմակերպության կանոնադրական խնդիրներին չհակասող գործունեությունից ստացված միջոցները։

53․ Կազմակերպության գործունեության տարեկան ֆինանսական հաշվետվությունների հավաստիությունը ենթակա է աուդիտի ՀՀ օրենսդրությամբ սահմանված կարգով։

**VI. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

54. Կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:

55. Կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:

56. Կազմակերպության լուծարմամբ նրա գործունեությունը դադարում է առանց իրավունքներն ու պարտականություններն իրավահաջորդության կարգով այլ անձանց անցնելու:

57. Կազմակերպությունը կարող է լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:

58. Կազմակերպությունը դատական կարգով կարող է լուծարվել միայն օրենքով սահմանված դեպքերում և կարգով:

59. Կազմակերպության լուծարման դեպքում կազմակերպության պարտատերերի պահանջները բավարարելուց հետո մնացած գույքն անցնում է համայնքին: